Fyn soos fynbos | | INKFyn soos fynbos – INK
Titel: Fyn soos fynbos
Datum gepubliseer: 13 Augustus 2017 Aantal woorde: 134 85 Kere gelees ♥4
Ek sien jou staan teen krans
Daar is fynbos in jou arms
en jou vel is soos ivoor.
Die winterson toor heuning
en amber uit jou hare.
Die aarde is van jou bewus –
sy weet jy is ‘n kaalvoetkind
wat net partymaal skoene dra.
(Sy ken jou vrae,
maar elke antwoord hou sy in geheimenis –
as jy dit soek, sal jy dit vind.)
Selfs die bergwind wis
dat hy sag met jou moet maak,
hoe teer hy aan jou siel moet raak,
dat sy asem jou moet koester
as jy dans voor krans
Jou vel is soos ivoor,
die son blos oor jou wang
en teen die holte van jou slaap.
En daar is fynbos in jou hande –
‘n bossie veldblom
uit die ooptes van die Kaap.
Mooi sagte woorde
Baie dankie, Palet. Ek waardeer dit 🙂
Kommentaar telling: 716